ഇറുന്പയത്ത് നാട്ടുചന്ത ആരംഭിച്ചു തലയോലപ്പറന്പ്: കര്ഷകരെ ഇടത്തട്ടുകാരുടെ ചൂഷണത്തില്നിന്നു രക്ഷിച്ചു കാര്ഷിക ഉത്പന്നങ്ങള് ന്യായവിലയ്ക്കു വില്ക്കാന് കര്ഷക കൂട്ടായ്മയുടെ ആഭിമുഖ്യത്തില് നാട്ടുചന്ത ആരംഭിച്ചു. വെള്ളൂര് ഇറുന്പയം പ്രദേശത്തെ കര്ഷകരുടെ ഉത്പന്നങ്ങള് വിറ്റഴിക്കുന്നതിനാണു പ്രദേശവാസികള് ഒത്തുകൂടി നാട്ടുചന്ത ആരംഭിച്ചത്. ഉത്പന്നങ്ങള്ക്ക് സമീപ വിപണികളില് വില തുച്ഛമായതോടെ ഇടത്തട്ടുകാരെ ഒഴിവാക്കി കര്ഷകര് നാട്ടു ചന്ത ആരംഭിക്കുകയായിരുന്നു. ചന്തയിലെത്തിച്ച പച്ചക്കറികള്ക്കും മറ്റ് ഉത്പന്നങ്ങള്ക്കും വലിയ സ്വീകാര്യതയാണ് ലഭിച്ചതെന്നു കര്ഷകര് പറഞ്ഞു. വെള്ളൂര് പഞ്ചായത്ത് വൈസ് പ്രസിഡന്റ് ജയ അനില് ആദ്യവില്പന നിര്വഹിച്ചു. ടാഗോര് ലൈബ്രറി പ്രസിഡന്റ് രാധാകൃഷ്ണന്റെ അധ്യക്ഷതയില് നടന്ന യോഗത്തില് പഞ്ചായത്ത് അംഗങ്ങളായ കെ.എസ്. സച്ചിന്, ലിസി സണ്ണി, രാധാമണി മോഹനന്, ബ്ലോക്ക് പഞ്ചായത്ത് അംഗം തങ്കമ്മ വര്ഗീസ്, റോബര്ട്ട് തോട്ടുപുറം, ബിജു ഒറക്കനാംകുഴി, ലൈബ്രറി സെക്രട്ടറി ഒ.കെ. മോഹനന് തുടങ്ങിയവര് പ്രസംഗിച്ചു.